b'\n_START_ARTICLE_\nDvanajsta egip\xc4\x8danska dinastija\n_START_PARAGRAPH_\nDvanajsta egip\xc4\x8danska dinastija se pogosto zdru\xc5\xbeuje  z Enajsto, Trinajsto in \xc5\xa0tirinajsto dinastijo v Staro egip\xc4\x8dansko kraljestvo.\n_START_SECTION_\nAmenemhet I. in Senusret I.\n_START_PARAGRAPH_\nDinastijo je ustanovil Amenemhet I., ki je bil morda vezir Mentuhotepa IV., zadnjega faraona iz Enajste dinastije. Njegova vojska je na jugu prodrla do drugega Nilovega katarakta in na severu v ju\xc5\xbeni Kanaan. Ponovno je vzpostavil diplomatske stike s kanaansko mestno dr\xc5\xbeavo Biblos in helenskimi vladarji na Egejskem morju. Njegov sin Senusret I. je nadaljeval o\xc4\x8detovo politiko s pohodon na jug do tretjega katarakta, njegovi nasledniki do Senusreta III. pa so bili zadovoljni z \xc5\xbeivljenjem v miru.\n_START_SECTION_\nSenusret III.\n_START_PARAGRAPH_\nMed vladanjem miroljubnih faraonov jer za\xc4\x8dela v Nubiji rasti nestrpnost, zato je Senusret III. poslal na jug kazensko odpravo. Podobno odpravo je poslal tudi v Levant. Njegovi pohodi so prerasli v legendo o mogo\xc4\x8dnem vladarju z imenom Sesostris, ki so jo pripovedovali Maneton, Herodot in Diodor Sicilski. Maneton mu je razen dejansko osvojenih ozemelj pripisal \xc5\xa1e dele Kanaana in plovbo v Evropo, da bi priklju\xc4\x8dil Trakijo. Njegovih trditev ne podpira noben primarni dokument  egip\xc4\x8danskega ali kak\xc5\xa1nega drugega izvora.\n_START_SECTION_\nAmenemhet III.\n_START_PARAGRAPH_\nSenusretov naslednik Amenemhet III. je ponovno vzpostavil bolj miroljubno zunanjo politiko svojih predhodnikov, za njim pa se je energija dinastije iztro\xc5\xa1ila. Vedno ve\xc4\x8dje te\xc5\xbeave je dinastija prepustila v re\xc5\xa1evanje svojemu zadnjemu vladarju iz dinastije, kraljici Sobekneferu. Amenemhet je znan po svojem pogrebnem templju v Havari, ki so ga Herodot, Diodor in Strabon imenovali Labirint. Med njegovo vladavino se je za\xc4\x8del izkori\xc5\xa1\xc4\x8dati zamo\xc4\x8dvirjena Fajumska oaza.'